Er isch denn in d USA in s Exil und isch dört offiziell e Mitarbäiter am Instidut für Sozialforschig worde. Er het an e baar empirische Forschigsbrojekt gschafft, under anderem über e autoritäär Charakter, und het mit em Max Horkheimer d Dialektik der Aufklärung gschriibe. Zrugg in Dütschland isch er Diräkter vom Instidut z Frankfurt worde, wo s widerufdoo worde isch. Es het nume weenig Verdräter vo dr akademische Elite gee, wo wie är as „öffentlige Intellektuelle“ mit Reede, Radiovordrääg und Publikazioone s kulturelle und intellektuelle Lääbe z Dütschland noch em Chrieg beiiflusst häi. Mit sine allgemäinverständlige Vordräag het er diräkt mitghulfe bi dr demokratische Umerziejig vom dütsche Volk.